**Գեղարվեստի մանկական թանգարան** (անգլ.՝ The Children’s Museum of the Arts), գտնվում է Չարլթոն փողոց, 103 հասցեում, Մանհեթենում (Նյու-Յորք, ԱՄՆ)։ Հիմնադրվել է Քաթլեն Շնեիդերի կողմից, 1988 թվականին։ 10.000 ոտնաչափ քառակուսի տարածքով թանգարանը վերաբացվել է 2011 թվականի հոկտեմբերին։

Թանգարանում 0-15 տարեկան երեխաները աշխատում են դասավանդող արվեստագետների հետ` սովորելով նկարչություն, քանդակագործություն, հնչյունային արվեստ, տեքստիլ և շարժական անիմացիա։ Առաքելություն ունենալով արվեստը հասանելի դարձնել բոլոր երեխաների համար` թանգարանը ծրագրեր ու համագործակցություններ է իրականացնում սահմանափակ կարողություններով, անապահով ընտանիքներից և անտուն երեխաների համար։

Թանգարանում պահվում է ավելի քան 2000 ցուցանմուշներից կազմված հավաքածու, որոնք 1930-ական թվականներից սկսած նկարվել են ավելի քան 50 տարբեր երկրների երեխաների կողմից։

Ցուցանմուշներ
-------------

Թանգարանի նոր մասնաշենքում ցուցադրված է «Հանրայնացնել արվեստը» ցուցահանդեսը, որը բաղկացած է էսքիզներից, լուսանկարներից, նմուշներից և Քաիթ Հարինգի, Չրիստոյի և Ջանե Քլաուդերի, Ֆրեդենսրեիչ Հունդերթվասերի, Թրանքուի Յանքուի և Սվունի աշխատանքներից։

Նախորդ ցուցահանդեսները ներառել են «Սառնարանի դռնից այն կողմ» (2008), «Գույների սև գիրք» (2009) և «Արվեստը` ձեռքերի մեջ» (2011) ցուցադրությունները։

Իան Բերիի «Գաղտնի պարտեզը» 2017 թվականի հայտնի ինստալյացիաներից է, որտեղ նա ամբողջ պարտեզը պատրաստել է դենիմից։ Օգտագործված դենիմը պատրաստված է եղել ԱՄՆում։ 2017 թվականին Էլեն Հարվին ցուցադրել է «Զարդարանքներ և սառնարանի այլ մագնիսներ» ցուցադրությունը։

Գործունեություն
---------------

Թանգարանը արվեստի և ստեղծագործության ծրագրեր է ապահովում երեխաների և ընտանիքների որոշ խմբերի համար։ Այդ խմբերում ներառված են աուտիզմով երեխաներ, ընտանիքներ, որոնք օգտվում են կանխարգելման ծառայություններից, ընտանիքներ, որոնք գտնվում են խնամակալության տակ և աշխատում են վերամիավորման ուղղությամբ, երեխաներ, որոնք ապրում են ժամանակավոր բնակարաններում, և ցածր եկամուտ ունեցող դեռահաս ծնողներ, որոնց նմանատիպ ծրագրերն օգնում են ավարտել ավագ դպրոցի կրթությունը։ Այս նախագծերը տեղի են ունենում ինչպես թանգարանում, այնպես էլ` որպես կրթական ծրագրեր։

Ծանոթագրություններ
------------------

1. ↑  "History," www.cmany.org
2. 1 2 3   "Where Art is Children's Play", New York Times, October 20, 2011
3. ↑   Archived 2013-09-01 at the Wayback Machine. Children’s Museum of the Arts set to reopen in new Hudson Sq. home, The Villager, Volume 81, Number 17 | September 22–28, 2011
4. ↑  "Artist Creates "Secret Garden" with the Last Denim Made in the USA". *My Modern Met* (in ամերիկյան անգլերեն). 2018 թ․ հունվարի 15. Retrieved 2018 թ․ հուլիսի 9.
5. ↑  "ian berry transforms last spool of denim into a secret garden of whimsy". *designboom | architecture & design magazine* (in ամերիկյան անգլերեն). 2018 թ․ հունվարի 14. Retrieved 2018 թ․ հուլիսի 9.
6. ↑  "Secret Garden: Artist Ian Berry crafts a path of nature entirely out of denim jeans". *Creative Boom* (in անգլերեն). 2018 թ․ հունվարի 10. Retrieved 2018 թ․ հուլիսի 9.
7. ↑  "A look inside The Secret Garden by Ian Berry - Children's Museum of the Arts New York". *Children's Museum of the Arts New York* (in ամերիկյան անգլերեն). Արխիվացված է the original 2018 թ․ հուլիսի 7-ին. Retrieved 2018 թ․ հուլիսի 9.
8. ↑  "Ornaments and Other Refrigerator Magnets - Children's Museum of the Arts New York". *Children's Museum of the Arts New York* (in ամերիկյան անգլերեն). Արխիվացված է the original 2018 թ․ հուլիսի 10-ին. Retrieved 2018 թ․ հուլիսի 9.

Արտաքին հղումներ
----------------

* Children's Museum of the Arts - official site
* Link to permanent collection

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |

 |